Tirelo ye ke ya batšwantle bao ba ratago go tlogela mošomo ka Afrika Borwa. Ga go kgaoletšo yeo e beilwego ya mengwaga. Dikgopelo di ka dirwa kantorong efe goba efe ya Merero ya Selegae goba kantorong ya botseta goba mišeneng wa Afrika Borwa ge o dira kgopelo ka ntle ga naga.
O swanetše o hlatsele go Kgoro ya Merero ya Selegae gore o na le tokelo ya phenšene, irrevocable annuity, goba akhaonte ya ka morago ga go tlogela mošomo, yeo e tla go fago minimamo yo o laeditšwego ya go fihla R20 000 ka kgwedi.
Ka tsela ye nngwe, o swanetše o hlatsele go Kgoro ya Merero ya Selegae gore o na le kopantšho ya dithoto yeo e ka go fihlišago go ditseno tša kgwedi ka kgwedi tša go fihla R20 000.
Ga go nako yeo e laeditšwego yeo e beetšwego tirelo ye.